Täna saates - ateist, kes ei tahtnud usust midagi kuulda.
Siis ilmus talle ootamatult Jumal.
Lisaks - Hiina kommunistlik valitsus piirab usuvabadust.
Vaata, kuidas hiinlased muusika kaudu vabadust kaitsevad.
Ja - pole kunagi liiga hilja tõelist armastust leida.
Naine lootis Jumala tõotustele ja muinasjutt sai õnneliku lõpu.
KRISTLIKU MAAILMA UUDISED
Tere tulemast saatesse!
Jumal võib jõuda kelleni tahes, kus tahes.
Nii juhtus ka Charlie Mackesyga.
Ta oli ateist ja kunstnik ja vihkas religiooni.
Siis avas Jumal tema silmad nägema enda ümber ilu.
Charlie rääkis Londonis oma loo John Jessupile.
Charlie Mackesyt on nimetatud maailmaklassi kunstnikuks.
Ta on müünud oma teoseid mh Whoopi Goldbergile ja Stingile.
Millal sa oma kunstiande avastasid?
Koolis märkasin, et oskan joonistada. Kuid joonistamiseks on põhjust vaja.
Ta leidis põhjuse ca 25 aasta eest ühes Londoni pargis.
Ta oli tollal ateist. Ta olevat tundnud,
et peab olema midagi olemasolevast enamat.
Jeesus juhtis mu vaikselt teekonnale, kus nägin inimesi tõeliselt ilusatena.
Nii mu kunst algaski. Tundsin, et Ta ütles mu sees:
"Vaata, kui kaunis see pingil istuv mees on."
Ma poleks teda varem märganud.
Pronkskuju "Kadunud poja naasmine" kujutab võrdumi toorest emotsiooni.
Kuju asub Bromptoni Holy Trinity kirikus,
mis on üks mõjukamaid anglikaani kirikuid.
Ma ei uskunud mitte midagi.
Mackesy on siin populaarne kõneleja, eriti mitteusklike seas.
Charlie läheb kirikuvälistele peale, sest ta ei vasta ootustele.
Kui evangelisti ette kujutada, ei tule pähe Charlie Mackesy.
Otsustasin tõusta püsti vetsupoti servale nii ...
Ta võib olla ebakonventsionaalne, näiteks siis, kui räägib sellest,
kuidas ta kuulis esmakordselt gospellaulu festivali välikäimlas,
mis oli nii räpane, et ta pidi potiäärele seisma.
Laul läbistas tema ateismi ja liigutas teda pisarateni.
Vetsus.
Pillib. Ateist pillib.
Ta on väga alandlik, pretensioonitu. Ta räägib endast negatiivseid lugusid.
Ma ei teadnud, mis minuga juhtus.
Aga kui ma hõljusin tundetulvas, libises mu vasak jalg.
Olin siiani ...
Mackesy lood ei sobi nõrganärvilistele.
Ta osutab, et ka Jeesuse jüngreid oleks võidud vastuoluliseks pidada.
Mõistsin, et nad olid üleannetud.
Ebareligioossed.
Nad ei järginud etikette. Nad poleks koguduses teretulnud.
Mulle tähendas kristlus puhasolemist, kirikuskäimist, kenaolemist,
mittevandumist. Oledki aktsepteeritud. Nagu meritokraatia.
Kui tahad nende hulka kuuluda, pead teatud moodi olema.
Tema ütleb: "Sind armastatakse nii nagu oled.
Mis iganes sind ka ei kataks, seest või väljast."
Pean teda hetkel parimaks Briti evangelistiks.
Tooksin kirikuvälised inimesed pigem teda kuulama kui kedagi teist.
See polnud nali!
Naeruväärt!
Mackesyle on see šokk. See on tema tausta valguses arusaadav.
Koolis oli religioosseid asju. Vihkasin neid. Laulsime Jumalast,
kes mulle ei meeldinud. Ma ei uskunud isegi Tema olemasolusse.
Kuidas defineerisid kristlast?
Keegi, kes teeskleb, et on hea ja mõistab kohut.
Ja usub nähtamatusse ettekujutatud sõpra.
Veidra, kuid sügava kohtumise kaudu lauluga "Oh Happy Day"
kolis Mackesy New Orleansi ja sukeldus musta gospelisse ja džässi.
Tahtsin sõpradele öelda: Selle taga on uskumatu, elu täis vaim.
Vaadake seda! Vaadake neid inimesi! Nende usku ja kuidas see mõjub!
Ta peab oma kunsti eelkõige viisiks Jumalat oma lähedastele tutvustada.
"Kadunud tütar" on sõbrale, kel on bipolaarne meeleoluhäire.
Pelgad sõnad "Jumal armastab sind" ei kanna erilist tähendust.
Mu sõber tahtis süles hoidmist. Ütlesin: Jumal on selline.
Mackesy kunst tunnistab Jumala ligiolust Tema elus.
Tahtsin klaverit mängida, aga olin selles väga vilets.
Ingel on minu jaoks Jumala hääl: "Olen sinuga. Armastan sind.
Teeme seda koos. Aitan sind. Sa pole üksi."
Selle maali nimi on "Tuntud".
Ühel päeval ületasin rattal üht Londoni silda. See kestis 11 sekundit.
Tunne tuli lainena: "Jumal tunneb, teab ja armastab sind täielikult.
Su tüükaid. Su pimedust. Sa ei pea kedagi teesklema."
John Jessup, London.
Järgmiseks: Hiina kristlased kasutavad muusikat
südamete ja meelte muutmiseks oma kultuuris.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Üha rohkem Hiina kristlasi õpetab oma kultuurile evangeeliumi
muusika kaudu. See on suurepärane strateegia,
sest ligi miljard hiinlast kuulab meeleldi regulaarselt muusikat.
Jätkab George Thomas Pekingist.
Xu Chi oli 20 aastat rock-laulja.
Ta esines ööklubides ja mujal kõikjal Hiinas.
Maine ja jõukus ei täitnud sisemist tühjust, ütleb ta.
Ma ei tunnistanud seda kohe, kuid ajutine nauding ei jõudnud hinge.
Xu rääkis, kuidas kõik muutus hetkega ja muutis tema karjääri.
Lugesin Piiblit. Jumal rääkis Jeremija 1:7-8 kaudu:
"Ära ütle: Olen liiga noor, vaid mine, kelle juurde sind läkitan,
ja räägi, mida käsin. Ära karda. Olen sinuga ja päästan sind."
Salm oli kui ilmutus. Xu sõnul mõistis ta toona,
et Issand kutsub teda oma häälega midagi muud tegema.
Tajusin, et Jumal oli valmistanud mind 20-aastase rock-karjääri vältel,
et võiksin muusikaga Tema armastusest rääkida.
Ööklubides esinemise asemel hakkas ta korraldama kristlikke kontserte.
Seda polnud varem avalikult ja nii ulatuslikult toimunud.
Kui siirdusin meelelahutustööstusest kogudust teenima
ja evangeliseerima muusika kaudu, muutusid elu staatus ja väärtused.
Issand tasus kuulekuse eest.
Olen olnud täisajateenistuses pea kolm aastat.
Minu kontsertidel on Kristuse vastu võtnud paar miljonit inimest.
Kaks miljonit!
Hiina armastab muusikat. Äsja avaldatud esimese uurimuse järgi
kuulab 977 miljonit inimest, 75 % Hiina 1,3 miljardist elanikust,
regulaarselt muusikat.
Xu möönab, et tema ja teiste kristlike muusikute töö on hiigelsuur.
Hiina on ametlikult ateistlik riik,
kus valitsus tihti kristluse poole kulmu kortsutab.
Hiina kristlik muusikatööstus kahvatub USA oma kõrval,
kuid Xu usub, et see võidab maad.
Viimastel aastatel on Hiinas korraldatud tohutult lauluvõistlusi.
Kristlased on nähtavalt esile tõusnud
paljudel riiklikel konkurssidel.
Üks neist on Li Wenqi, finalist "The Voice'i" Hiina versioonis.
18-aastase Li sõnul mõistab ta jõukusejahi survet.
Paljud usuvad, et rahahankimine on peamine elueesmärk.
Nad ohverdavad selleks kõik. Kuid see on viljatu.
Püüan julgustada oma muusikaga pigem Jumalat jahtima.
Li isa on mänedžeriks.
Nii hea on loota Jeesusele ...
Ta peab märkimisväärseks, et tänapäeva Hiinas
võib tütar riiklikus televisioonis avalikult Jeesusest laulda.
30 aasta eest poleks see kõne allagi tulnud. Nüüd võib vabalt ülistada.
Jumal toob edaspidigi rahvaste seas oma hääle kuuldavale.
Joseph Cui on ühe Pekingi koguduse pastor.
Tema sõnul esitlevad Li ja Xu sarnased hiinlastele muusikaliiki,
mis on loov, inspireeriv ja huvitav.
Kristlik muusika mõjutab teisigi usundeid.
Budistlik muusika oli varem igav. See on rõõmsaks muutunud.
Neid on mõjutanud kristliku muusika vägi.
Seegi näitab, et kristlikul muusikal on suur mõju.
See on muusika Xu kõrvadele.
Komponeerimise ja kontsertide vahel püüab ta õhutada teisi artiste
välja astuma ja Kristuse armastusest rääkima.
Usun, et on palju muusikuid,
kes kardavad avalikult Kristusest laulda.
Lendav täht langeb
kui pisar Taevast
aeg ja ruum kulgevad
hiilgava vikerkaare taha
Igavesed tõotused ...
Palvetan rohkematele julgust, et enamad kuuleksid Ta armastusest.
George Thomas, CBN News, Peking, Hiina
Järgmiseks - Cheri Martin ootas tõelist armastust üle 50 aasta.
Tunnistus Jumala ustavusest.
Alguses oli Sõna.
CBN esitleb -
Johannese evangeelium
Loeb Pat Robertson
Nii on Jumal maailma armastanud, et Ta andis oma ainusündinud Poja.
Lase räägitud Jumala Sõnal muuta oma elu ja kasvatada usku!
Võta vastu eluandva Sõna vägi!
Pat Robertsoni loetud Johannese evangeelium
nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Cheri Martin ootas kaua, enne kui tõelise armastuse leidis.
50. eluaasta lähenedes hakkas ta juba kahtlema,
kas selle kunagi üldse leiab.
Siis sekkus Jumal. Wendy Griffith räägib tõsielu armastusloo.
Cheri Martin kasvas valgetel randadel Floridas, Pensacola lähedal.
Pastori tütar Cheri uskus, et ühel päeval saabub tema prints.
Kui olin 20. eluaastais, abiellus üks sõber teise järel.
See tundus õõvastavalt, kuna ma eriti kohtamas ei käinud.
Tundus, et aeg veereb ja Jumal läheb minust mööda.
Cheri uskus, et Jumal lubas talle abikaasa ja jaksas loota.
Kuid suhted ei kestnud.
Palusin Jumalat: "Ära lase mul meeleheitesse vajuda!"
Ootasin ja otsisin Jumalat.
Jesaja ütleb: "Sind ei hüüta enam hüljatuks,
vaid su maad kutsutakse abiellunuks." Haarasin sellest kinni.
Cheri oli 40. eluaastate lõpus. Silmapiiril polnud kedagi,
kuni sõbrad kutsusid ta pulma - ja kohtuma surfar Beniga.
Keset saali seisis üksi uhke smokingis mees.
Mõtlesin, et see on ilmselt mees, kellest sõber rääkis.
Otsisin sõbra üles: Kas tema on see? Sõber ütles: Jah.
Ben ja Cheri kohtusid järgmisel päeval koguduses.
Pärast teenistust tuli ta end tutvustama.
Temagi oli mind märganud.
Kas see oli armastus esimesest silmapilgust? - Olin Cherist huvitatud.
Cheri püüab öelda, et olin alles kahevahel.
Cheri ei teadnud, et Benil oli selja taga valus lahutus.
Surfar Ben ei teadnud, et Cheri kartis vett.
Mina võtan päikest ja tema surfab.
Kuid suhe ei läinud just lepase reega. Nad läksid mitmeks kuuks lahku.
Mu eelmine abielu lõpes lahutusega. Ma ei tahtnud seda enam oma ellu.
Pidin loobuma lootusest taasühineda oma eksabikaasaga.
Ütlesin: "Minu kõrval ei saa teisi olla. Ma ei taha olla teine naine.
Tahan kogu su südant." Ta ütles: "Tahan sinuga olla."
Kui keegi lõpuks ütleb: "Valin sinu," tundub see kergendusena.
2012. a suvel, pärast kaht aastat kohtamisi ja lahkumisi,
lähenes Cheri 50. sünnipäev.
Me polnud vaadanud sõrmuseid ega rääkinud abielust.
Ben küsis, mida tahan oma sünnipäeval teha.
Kõndida päikeseloojangu ajal rannas, ütlesin mina.
Kõndisime üle luidete rannale. Siinpool olid pulmad.
Sealpool olid pulmad. Tõeliselt.
Ta küsis, kas olen mõelnud pulmadele rannal?
Liivarandadel, Cheri 50. sünnipäeval,
avaldas 9 aastat noorem Ben armastust.
Ütlesin, et armastan teda ja tahan ülejäänud elu temaga veeta.
Küsisin, kas tema tahab seda. Ta ütles 'jah'.
Nii võtsin taskust sõrmused välja.
Cheri sõnul polnud vanusevahel tähtsust.
Issand kaotas selle. Inimeste sõnul pole vanusevahet näha.
Cheri ja Ben kihlusid 2. juunil. Pulmad pidid toimuma viie kuu pärast.
Suur päev oli 3.11.2012.
Ilm oli kaunis. Seegi oli suur tänuteema.
Rentisime rannalt maja.
Perekonnad olid kohal ja meid pandi paari rannal.
Cheri sõnul tunnistab tema elu, et kui Jumal midagi tõotab,
on Ta ustav seda teostama, isegi kui see aega võtab.
Palu Temalt tõotust oma elu kohta ja hoia sellest kinni, sest Ta on ustav.
Tahtsin truud partnerit. Jumal andis selle Cheris.
Mu südamel on tema juures ohutu. Vanus on vaid number.
Cheri on kaunis ja Jumal on hea.
Kes leiab naise, leiab õnne.
Wendy Griffith, CBN News, Pensacola, Florida
Jääge meiega! Oleme kohe tagasi.
Tere! Siin Pat Robertson.
Sain just valmis lindistuse ühe Piibli armastatuima raamatuga -
Johannese evangeelium.
Mina olen ülestõusmine ja elu,
kes usub minusse, see elab, kuigi sureb.
Loodan, et lindistuse abil
pääseb piiblisõna sinusse elama.
Kui jääte minusse ja minu sõnad jäävad teisse,
siis paluge, mida te iganes tahate ja see saab teile.
Kuula seda uuesti ja uuesti.
Korda seda minuga koos valjult.
Lase neil suurtel kirjakohtadel täita oma süda,
kuni Jumala Sõna uuendab su meele ja ehitab üles su usu.
Võta vastu eluandev Jumala Sõna!
Pat Robertsoni loetud Johannese evangeelium
Jumal õnnistagu sind rikkalikult, kui sa Jeesuse üle mõtiskled.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Mõnedele on aiapidamine rohkem kui kevad-suvine harrastus.
Nad tegelevad ka külma aja taimedega ega vaja selleks maamaja.
Nad võivad olla su naabrid. Mark Martin tegi nendega tutvust.
See on Hollis ja Nancy Palmeri vaikne elurajoon Virginias.
Tagahoov on üllatuslikult õitsvaks aiaks muudetud.
Need on naerised. Ootame neilt peagi saaki.
See urbanistlik talukoht hoolitsetud peenarde ja taimedega
pakub silmale ja kõhule rõõmu.
Lisaks naeritele kasvab siin leht-, pea-, lill- ja rooskapsas ning brokkoli,
sibul ja küüslauk. Ja see on vaid sügisene aed.
Palmeritel on ka nn salatibaar.
Siin on punane rooma salat.
Siin roheline ja punane tammelehesalat.
Siin roheline rooma salat. Selja taha jäävad Nancy ürdid.
Paljud mõtlevad: "Elan linnas, nii et see pole minu jaoks võimalik."
Elan korrusmajas. Mul pole isegi hoovi."
Tahan öelda, et võid kasvatada oma toidu vägagi väikeses tagaõues.
Siit saab palju toitu.
Kui sul pole hoovi, võid kasvatada neid kastides.
UC Davise Ülikool määratleb linnatalu "majanduseks,
mis toodab suure osa elanike toidust, taimedest ja loomadest."
Ülikooli väitel "peavad linnatalu peamiselt need,
kes tahavad elada keskkonnasõbralikult."
Linnatalude tõmme kasvab. Seda on vahva näha.
Seda näeb kogu maailmas. Julgustan kõiki proovima.
See on tõeliselt lõdvestav ja rahulik.
Siit saab head energiat ja liikumist.
Parim on, et siit saab head toitu.
Proovige!
Palmerid ei jäta kõike endale.
Hollise sõnul annavad nad 70 % toidust ära.
Kogu maailma inimesed võivad Palmerite YouTube'i kanalit jälgida.
Hollis õpetab aiapidamist, Nancy toiduvalmistamist.
Vähi võitnud Nancy on eriti elevil urbanistliku maaharimise suhtes.
Kui mul oli vähk, sai mulle selgeks, kui mürgine on tänapäeva toit.
Jumal õhutas meid õpetama teistele,
kuidas ise toitu kasvatada ja valmistada.
Ta andis mulle selle nägemuse.
Palmerite aed pole täiesti orgaaniline, kuid Nancy sõnul pole vaja muretseda
Võib kasutada tänapäevast abi, näiteks veidi väetist.
Kasuta muundamata geenidega seemneid.
Väldi putuka- ja taimemürke.
Nii pole saak küll 100 % orgaaniline,
kuid sellele väga lähedal ning perele hea ja tervislik.
Minu eesmärk on tervemad pered kogu maailmas.
Nancy ja Hollis peavad oma linnatalu teenistuseks,
nii isiklikuks kui netipõhiseks. Hollis saab sellest lohutust ja rahu.
Tema poeg Michael suri südamerikke tõttu.
Ta ehitas siia mälestusmärgi.
Veedan aias palju aega. Siin on vaikne. Olen üksi.
Räägin palju Jumalaga.
Õppisin Temalt siin keset mulda oma leinaperioodi ajal üsna palju.
See aed on ka selles vallas teeninud.
Oleme selle uuele tasemele viinud.
Aias on ka rist.
Pärast aia rajamist püstitasime selle servale risti,
nii et möödujad seda näeksid. See meenutab kõigile,
ka meile, et kõik aiasaadused tulevad Jumalalt.
Meie istutame seemne ja kastame, Jumal laseb kasvada. Nii on ka elus.
Videoklipi lõpus on alati kirjakoht ja palve.
Ta toidab meid oma käega.
Meie igapäevast leiba anna meile tänapäev! Aamen.
Hollis võtab kokku: Nancyle on tähtis tervis, temale aiapidamine.
Koos aitavad nad päästa inimesi nii vaimselt kui füüsiliselt.
Mark Martin, Newport News, Virginia
Tore lugu! Aitäh vaatamast! Kohtumiseni! Jumal õnnistagu teid!
Tõlge: Monika Jaaguri